Case ID: 1141029
Sentence 48: Məhkəmə həmçinin onu da qeyd etməyi zəruri hesab edir ki, “Allahverdiyev Azərbaycana qarşı” işdə Avropa Konvensiyasının 5-ci maddəsinin 3-cü bəndinin pozuntusunu müəyyən edən Avropa Məhkəməsi məhz ona əsaslanmışdır ki, Azərbaycanın məhkəmə orqanları şikayətçinin işinə dair xüsusi faktları, o cümlədən qərarlarında istinad etdikləri ehtimallara görə müəyyən edilməli olan halları nəzərə almayaraq həbs olunma üçün qanunda göstərilən əsasları sadəcə sadalamaqla kifayətlənmiş, beləliklə də şəxsin məhkəməyəqədər həbs olunmasının əsaslandırılması üçün yetərli” və “müvafiq” səbəblər göstərə bilməmişlər.Məhkəmə kollegiyası hesab edir ki, təqsirləndirən şəxs barəsində həbs qətimkan tədbirinin seçilməsi barədə protestlə çıxış edən orqanın məsələyə formallıqla yanaşaraq konkret onun mahiyyətindən irəli gələn bütün maddi və prosessual əsasların araşdırılmasını təmin etməmiş, baxılan məsələnin özünəməxsusluğunu və konkret təqsirləndirilən şəxsə aid olan xüsusi halları, onları təsdiq edən sübutları, eləcə də həmin halların qanunda həbsin tətbiqi əsasları kimi təsbit olunmuş müddəalarla obyektiv müqayisəsini aparmamış, şəxsin barəsində həbs qətimkan tədbirinin seçilməsi üçün kifayət etməyən əsaslarla şəxsin həbs edilməsinin zəruriliyinə haqq qazandırmışdır.